**Årsrapport for Mandal Soul Kids 2024**

Målsetning for arbeidet:

Lage et godt, kristent tilbud for sangglade gutter og jenter i aldersgruppen 5 år -4. Klasse

Navn på lederne:

Helene Helgestad og Agnar Aasland spiller piano. Helene er hovedpianist, og Agnar er supervikar når Helene må på jobb. Agnar er fra høsten 24 ikke med som fast vikar, men kan spørres når det kniper

Av andre ledere har vi Nina Brådland Vatne og Annika Akselsen som har gjort en kjempejobb. De sluttet begge to av i juni, siden barna deres er blitt for gamle for Kids. Fra høsten 24 har vi fått med oss Linnea Reitan. Et funn av en leder! I november begynte også Linn Thomsen. Veldig takknemlig for det.

Forholdsvis ofte får vi også låne med oss Helene Ro Nilsen på bass og Benjamin Lundeby på trommer når vi skal synge. Det er supergøy! Marianne Frivold er fortsatt dirigent

Antall ledermøter: løpende etter korøvelser og på Messenger.

Saker tatt opp:

program for våren 24, og høsten 24. Ellers organisering av korøvelser og sosiale happenings

Antall medlemmer:

For våren 2024, hadde vi 23 betalende medlemmer, og høsten 2024, 30 betalende medlemmer.

Kort rapport fra arbeidet/høydepunkter:

Vi øver fortsatt hver torsdag fra 17.30-18.30.

16 øvelser på våren. Vi sang på flere Åpen Søndag i Norkirken Mandal, bedehusbasar og på Norkirken Hald.

På høsten hadde vi 16 øvelser. Foruten gudstjenester i Norkirken Mandal, julemesse og julekonsert, sang vi i Lyngdal og i Holum på familiemøter.

I høst har vi opplevd et «rush» av 5-åringer som har begynt. Gøy og utfordrende på samme tid

Planer for neste arbeidsår: Vi satser på et jevnt og godt korår, og at vi klarer å beholde mange av de nye femåringene som er begynt. Ønsker også å ha et spesielt fokus på de eldste slik at det ikke blir for kjedelig for dem.

Bønneemner:

\*At alle som kommer innom koret blir sett og inkludert.

\*At vi kan peke på og fortelle om Jesus til oss selv og andre gjennom arbeidet og sangen.

\*At Mandal Soul Kids er et attraktivt tilbud til barn fra både kristne og ikke-kristne hjem, og kan være med å bryte ned terskelen til kristne sammenhenger og være med på å lede folk til Jesus.

Mandal 12.02.2025

Marianne Frivold